Diari Oficial de la Generalitat Valenciana


Sumari del DOGV 8568, del 12-06-2019 (2019/5901)

Informació pública de la nova versió preliminar del Pla general estructural.
----------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5901


Data del document
:   05-06-2019

Organisme emissor
:   Ajuntament d'Albuixech

Tipus de document
:   Anunci

Descriptors 

:   * Albuixech
    * administració local
    * pla d'urbanisme

Informació pública de la nova versió preliminar del Pla general estructural. [2019/5901]  
El Ple de l'Ajuntament, en sessió celebrada el dia 23 de maig de 2019, ha acordat:  
  
Primer. Resoldre les al·legacions i prendre en consideració els informes sectorials presentats durant el tràmit de participació pública de la versió preliminar del Pla general estructural d'Albuixech i resta de documentació complementària, introduint les modificacions estimades.  
  
  
Segon. Comunicar a les persones interessades la resolució de les al·legacions presentades, i advertir-los que com que és un acte de tràmit que no determina la impossibilitat de continuar el procediment i no és definitiu en via administrativa, no és procedent cap recurs.  
  
Tercer. Sotmetre a informació pública la nova versió preliminar del Pla general estructural d'Albuixech i resta de documentació complementària, modificats com a conseqüència del tràmit de consultes, informació i participació pública, per un termini de 20 dies hàbils, mitjançant edicte publicat en premsa escrita de gran difusió, en el Diari Oficial de Generalitat Valenciana i al tauler d'anuncis de l'Ajuntament, de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Durant aquest termini, que començarà a comptar des de l'endemà de la publicació de l'anunci en el Diari Oficial de la Generalitat Valenciana, la documentació podrà ser examinada per qualsevol persona interessada en les dependències municipals en horari de 10.00 a 13.00 hores, dimarts i dijous, i en l'adreça electrònica http://www.albuixech.es.  
S'admetran, per a examinar-les i considerar-les, noves al·legacions referides als canvis proposats, i podran inadmetre's les que reiteren arguments i redunden en aspectes sobre els quals s'ha informat prèviament.  
  
Quart. Suspendre durant el termini màxim de dos anys des de la publicació del corresponent anunci en el Diari Oficial de la Generalitat Valenciana, la tramitació i l'atorgament de llicències de nova edificació, ampliació, rehabilitació integral i parcel·lació i els acords d'aprovació de nous programes d'actuació, en els àmbits que, per primera vegada respecte al planejament en vigor, han tingut variacions com a conseqüència de l'estimació total o parcial de les consideracions expressades en els informes de les administracions públiques i de les al·legacions formulades.  
  
Cosa que es publica perquè se'n prenga coneixement i als efectes oportuns, i es fa constar que el present acte de tràmit, que no determina la impossibilitat de continuar el procediment, no és definitiu en via administrativa i en contra no pertoca cap recurs. No obstant això, contra l'acord de suspensió de llicències es podrà interposar potestativament recurs de reposició davant el Ple de l'Ajuntament en el termini d'un mes des de l'endemà de la notificació de la present resolució, sense perjudici que es puga interposar recurs contenciós administratiu en el termini de dos mesos des de l'endemà de la notificació de la present resolució.  
  
  
Albuixech, 5 de juny de 2019.- L'alcalde: José Vte. Andreu Castelló.